Rajamäen farssi
1. Huolta on jo kyllä
 joka pojan yllä
 työläiskansan elämässä,
 lisätä ei sitä saa.
 Surulliset hetket
 ja vastamäen retket
 juhlakansa mielellään kai unhoittaa.
 Tarkoitus meillä on sellainen taas,
 ett’ jokaisen on oltava irti nyt maast’.
 Hei! Elämä on farssii kun Rajamäki marssii,
 ilolaulut raikaa ja haitari soi!

 2. Moni poika täällä
 on mörkillä päällä,
 monenlaiset kompastukset
 ihmislasta odottaa.
 Kollottavat jotkut
 jos heila antaa potkut
 – aivankuin ei Helsingissä uutta sais.
 Sattua sellaista meillekin vois,
 kuitenkin laulumme reiluna sois.
 Elämä on farssii, kun Rajamäki marssii,
 ilolaulut raikaa ja haitari soi!

 3. Ahkerata työtä
 täällä teette myötään,
 työläiskansan asiassa
 väsyttekin joskus kai?
 Tiukalle se ottaa, pöytäkirjasoppaa
 iltakaudet itseksensä selvittää.
 Hauska jos teistä on laulumme tää,
 ottakaa kaikki, kyll meille niit’ jää.
 Elämä on farssii, kun Rajamäki marssii,
 ilolaulut raikaa ja haitari soi!

 4. Vastuksien muuri
 eessä ompi suuri,
 taistoteitä kulkiessa
 kärsimykset odottaa.
 Armeijansa myötä
 nää pojat tekee työtä,
 miksi surra uhrausta armaintaan?
 Riemuiten säihkyä kalpamme lyö,
 riemuiten tulkoon myös viimeinen yö.
 Hei! Elämä on farssii, kun Rajamäki marssii,
 ilolaulut raikaa ja haitari soi!

Ludvig Kosonen